У 2000 годзе сярод 30 тысяч жанчын з 43 краінаў свету фірма Avon правяла апытанне. За мэту ставілася вызначэнне трох найважнейшых праблем сучаснай кабеты. У выніку на першым месцы апынулася неабходнасць спалучаць прафесійную кар'еру з сямейным жыццём (83%), на другім - дасягненне незалежнасці ў фінансавых пытаннях (55%), на трэцім - стабільныя ўзаемаадносіны з каханым чалавекам (37%). Далей ішлі клопат пра здароўе сям'і, дасканалы знешні выгляд, жаданне адыгрываць большую ролю ў жыцці прафесійным, недахоп часу "для сябе".